Forslag til resolusjon fra Hedmark Bygdekvinnelags årsmøte 2017

VI VIL HA TRYGG, SUNN, NORSK MAT

Bygdekvinnelaget er en partipolitisk nøytral forbrukerorganisasjon.

Vi formidler viktigheten av norsk matproduksjon for matsikkerhet, levende bygder og kulturlandskap.

Forbrukerne krever kvalitet i produksjon for trygg mat, med respekt for dyrevelferden, jorda, helse og miljø i alle ledd.

Mer av maten må produseres på norske produkter og grasarealer, mindre på importert kraftfor.

Vi krever ærlighet på hvordan maten produseres. Vi må vite hva vi spiser; riktig merking er viktig.

Alle politikere snakker om folkehelsen. Det blir ingen folkehelse uten trygg og helsegod mat.

Alle må vi ha sunn mat for å leve – så hvorfor lar vi dette livsviktige poenget forsvinne i aktørenes grådighet og kortsiktige profitt?

Vi tar forbrukermakten tilbake!

Derfor krever vi at Stortinget denne våren (2017) endrer kurs. Jordbrukspolitikken må endres slik at landbruket får en livskraftig økonomisk mulighet til å produsere sunne, helsegode norske matvarer på norske ressurser.

Forslaget er utarbeidet av bygdekvinnelagene i Os kommune; Tufsingdal, Os og Dalsbygda bygdekvinnelag